Ivan Mišković (ilustrator)
Ivan Mišković - Miško (Rupe kraj Skradina, 11. svibnja 1961.), hrvatski ilustrator, karikaturist i dizajner.

Biografija 

Prvu karikaturu objavio je 1976. u Večernjem listu. Od prve polovice 1990-ih u Novom listu objavljuje novinski strip pod naslovom 1 x crno, u početku u tjednom i potom u dnevnom ritmu. U enigmatskom časopisu Feniks više od deset godina crta strip-serijal Prof. Ništica. 

Crtež mu je crno-bijeli, a humor prilično crn. Bavi se općim temama; voli prikazivati život iz dječje perspektive, a specijalnost mu čine izgorjeli »furešti«, odn. stranci što se kao tema ne pojavljuju u drugih hrvatskih karikaturista. Česta tema su mu i svinje i pijanci. Bavi se i portretnom karikaturom.

Uredio je niz knjiga i autorski potpisao više knjiga karikatura i slikovnica.

Djela 

 240 x crno, Rijeka: Adamić, 1996.
 Knjiga druga, Rijeka: Adamić, 1998.
 I treća: 540 x crno, Rijeka: Adamić, 2000.
 4.: 540 x crno, Rijeka: Adamić, 2004.

Izvori 

Hrvatski ilustratori
Hrvatski karikaturisti